અનાદિકાળના અશુભકર્મના ઘનઘોર વાદળોના અંધકારને ભેદનારા તેજસ્વી પ્રકાશનું આગમન થતું હોય તેમ માર્ગમાં તપના તાપથી તપાવેલ કંચનવર્ણી કાયા ધારણ કરેલ એક મુનીવારનો મેળાપ થયો. મહાત્માના દર્શન થતાં જ નમસ્કાર કરી અશોકચંદ્રે પોતાની દરિદ્રતા નાશ કરવાન ઉપાય પૂછ્યો ત્યારે મહાત્માએ કહ્યું કે, “હે વત્સ! આત્મા પૂર્વજન્મોમાં ઉપાર્જિત કરેલા કર્મને આધીન બની સુખ દુઃખનો અનુભવ કરતો હોય છે.” તે રીતે તારા પૂર્વભવોના કરેલા દુષ્કૃત્યોના ફળરૂપે જ તારું આ દરિદ્ર જણાય છે. તેથી અન્ય ઉપાયોને બંધ કરી એક માત્ર રૈવતગિરિ મહાતીર્થની સેવાભક્તિ કરવામાં આવે તો અત્યંત અલ્પકાળમાં ભવોભવના અશુભ કર્મોના ભુક્કા બોલી જાય છે.